ร้านอาหารตามสั่งดั้งเดิมในสยามสแควร์ ใครเคยมาเรียนพิเศษแถวนี้คงรู้จักกันดีก็คือร้านอินเตอร์ค่ะ มีทั้งอาหารจานเดียว อาหารแบบเป็นกับข้าว ในร้านจะมีเมนูที่มีแค่สองหน้าใหญ่ๆ เท่านั้น เมื่อก่อนสั่งแบบพลิกแพลงได้ เดี๋ยวนี้ห้ามสั่งพลิกแพลงเพราะเค้าลงคอมพิวเตอร์หมดเลย

ชอบผัดซีอิ้วร้านนี้เพราะหอมกลิ่นกะทะ แต่บางครั้งทำมาเค็มไปนิดนึง หมูนุ่มดี ส่วนราดหน้าก็อร่อย เซี่ยงไฮ้ผัดขี้เมาก็อร่อย ชอบทุกเมนูเส้นเลยค่ะ ส่วนเมนูข้าวที่ชอบก็คือข้าวซี่โครงหมูทอดโปะไข่ดาวสุกๆ และที่ขาดไม่ได้ก็คือลอดช่อง อร่อยมากจริงๆ

กินอาหารตามสั่งร้านนี้ตกหัวละร้อยนิดๆ ค่ะ